ועדת המשנה לנושא צמצום הפערים בתקצוב שירותי הרפואה בין הפריפריה למרכז, כנסת 23, פרוטוקול מספר 1, 2020-11-23 14:00

משה גפני: צהרים טובים.

משה גפני: אני מתכבד לפתוח את ישיבת ועדת המשנה לנושא צמצום הפערים בתקצוב שירותי הרפואה בין הפריפריה למרכז.

משה גפני: חבר הכנסת אופיר כץ הוא רכז הקואליציה בוועדת הכספים.

משה גפני: הוא מתמיד ומאוד אטרקטיבי מבחינתי וזה סיוע גדול.

משה גפני: הוא העלה את הנושא של הצפון ושירותי הרפואה שם.

משה גפני: היה דיון בנושא השיקום ועלה הנושא שאדם שגר בצפון וצריך שיקום צריך לנסוע למרכז הארץ מכיוון שאין לו את הפתרון בצפון.

משה גפני: יש פער על פני שנים בין שירותי הרפואה שניתנים בפריפריה לבין אלו שניתנים במרכז הארץ.

משה גפני: אופיר כץ דיבר איתי על הקמת ועדת משנה בעניין.

משה גפני: הוא מאוד מעוניין בזה.

משה גפני: הוא דיבר איתי הרבה פעמים.

משה גפני: עדיין לא הקמנו ועדות משנה בוועדה אבל הבקשה שלו היא בקשה ראויה, האיש ראוי.

משה גפני: הצבענו על זה שהוא יהיה יושב-ראש ועדת המשנה.

משה גפני: אופיר, אני מאחל לך שיהיה לך בהצלחה.

משה גפני: הצלחה שלך בעניין הזה היא הצלחה של כולנו.

משה גפני: במיוחד לעת הזאת, אבל צריך באופן קבוע שבפריפריה יהיו שירותי רפואה ברמה גבוהה כמו במרכז הארץ.

משה גפני: אני מאחל לך הצלחה ואני מוסר לך, בבקשה ובכבוד, את ניהול הישיבה.

אופיר כץ: תודה רבה, אדוני היושב-ראש.

אופיר כץ: אני באמת מתרגש מהמעמד ומהנושא הזה שכל-כך חשוב לי ועל כך שהוועדה הוקמה.

אופיר כץ: ברשותכם, את הדברים שלי אשא כשכל הנוכחים יגיעו.

אופיר כץ: גם ראש הממשלה צריך להגיע.

אופיר כץ: ראשון הדוברים יהיה שר האוצר.

אופיר כץ: תודה רבה שהגעת.

משה גפני: אנחנו מקדמים אותך בברכה שבאת.

משה גפני: ועדת הכספים היא הבית שלך.

ישראל כץ: ביתנו השני.

ישראל כץ: קודם כל ליושב-ראש הוועדה, הרב משה גפני, הרבה בריאות, הרבה כוח.

ישראל כץ: אנחנו צריכים אותך אוחז בהגה הוועדה ומנווט ביד בטוחה, חכמה, נבונה, את העניינים המורכבים.

ישראל כץ: במיוחד בתקופה כזאת ששום דבר לא מובן מאליו ובהחלט יש משקל עצום לידע, לניסיון וליכולת לגבש גם הסכמות וגם החלטות.

ישראל כץ: אני מודה לך גם כשר אוצר על כל העזרה ועל כל הסיוע.

ישראל כץ: כמובן, סגן שר הבריאות שנמצא כאן וכל החברים וחתן השמחה אופיר כץ.

ישראל כץ: אני מכיר אותך שנים אבל בהחלט בתפקידך כמרכז הקואליציה בוועדת הכספים יצא לי ליהנות מאוד מפרי עבודתך.

ישראל כץ: אתה אחת המשענות שניתן להישען עליהן במצבים מורכבים.

ישראל כץ: יש לך גם מורה טוב.

אופיר כץ: מורה מצוין.

ישראל כץ: ביחד הדברים מתקדמים היטב.

ישראל כץ: העברנו כאן החלטות מאוד מורכבות.

ישראל כץ: אני לא חושב שבכל שנות המדינה היתה דרמה כספית ותקציבית כזאת, כאשר לצד התקציב והחקיקה הרגילה יש הר כסף ענק שמייעדים אותו לעזרה למובטלים, לעצמאים, לבעלי העסקים ולציבורים מיוחדים כמו הנכים וכמו אחרים שאנחנו לא שוכחים אותם בשעת המשבר הזאת.

ישראל כץ: הוועדה הזאת גם אישרה את ה-411 מיליארד שקלים.

ישראל כץ: הוא תואם תקציב 2020 בעצם, מיליארד שקלים מרווח מתקרת מגבלת ההוצאה.

ישראל כץ: הוא סייע לנו ואנחנו פועלים גם בשעה הזאת.

ישראל כץ: יש גם הרבה מאוד נושאים אחרים, כל חוקי הקורונה, כל סעיפי הקורונה, תוכניות שונות.

ישראל כץ: התוכנית האחרונה היתה של 90 מיליארד שקלים, הוספנו עוד 10 מיליארד שקלים כדי לסייע.

ישראל כץ: היום גם בזכותכם ובתמיכתם יש רשת ביטחון כלכלי.

ישראל כץ: אני לא יודע אם יש מדינות נוספות בעולם שפעלו בצורה כל-כך נרחבת, כל-כך שיטתית ומתוכננת, בהתאם לקריטריונים ועם התאמות של דברים שצצים כמו נשים בחופשת לידה ודברים אחרים.

ישראל כץ: תוכנית שפורסת עד אמצע שנה הבאה רשת ביטחון.

ישראל כץ: בארץ יש כאלה שמשתדלים לא להחמיא פה ושם אבל אני יכול להגיד שקרן המטבע הבינלאומית שהוציאה דוח רק לפני מספר ימים, שיבחה את כלכלת ישראל.

ישראל כץ: רחמנא ליצלן, שיבחה אפילו את ממשלת ישראל על המדיניות ועל הסיוע.

ישראל כץ: אגב הוויכוח על המובטלים, כשאנשים רואים בדמיונם מאות אלפי מובטלים שלא רוצים לעבוד, אני לא רואה אותם.

ישראל כץ: אני רואה אולי כמה, אבל אני רואה מאות אלפים שמקבלים רשת ביטחון.

ישראל כץ: קרן המטבע אמרה לנו, תמשיכו את הסיוע גם מעבר למחצית השנה הבאה, גם למובטלים.

ישראל כץ: יש חשיבות עצומה לסיוע הזה כדי לאפשר לעסקים, למובטלים, לעצמאים, לחצות את התקופה הזאת ולהגיע ליום שאחרי החיסון.

ישראל כץ: כולם תורמים, גם משרד הבריאות, גם ראש הממשלה שתורם תרומה אישית וייחודית בנושא של השגת החיסונים.

ישראל כץ: גם אנחנו חותמים על השיקים.

ישראל כץ: זה הרבה כסף, אבל אמרתי לראש הממשלה שהתקציב לא יהיה מכשול במימון החיסונים.

ישראל כץ: אין דבר יותר חשוב מזה.

ישראל כץ: לכן גם אתמול בערב סוכמו דברים בהתאם.

ישראל כץ: אופיר, מעבר לכל העבודה והשותפות שלך.

ישראל כץ: מאחר ואתה חתן האירוע, הוועדה שהוקמה בגיבוי היושב-ראש היא ועדה מאוד חשובה.

ישראל כץ: אני יכול לומר שמרגע שנכנסתי לכנסת עסקתי בשני דברים.

ישראל כץ: לוודא שמירה על עקרונות של קודשי ישראל.

ישראל כץ: אמרו לי שאני הח"כ השישי של יהדות התורה ובחיבור הפריפריה וחיזוקה.

ישראל כץ: אני העברתי כאן בוועדה את חוק הנגב במיליארד שקל, את חוק קריית שמונה ובנותיה ל-25% הנחה במס.

משה גפני: תשמור על המקום ביהדות התורה.

משה גפני: עכשיו זה לא שישי אלא שמיני.

ישראל כץ: עכשיו פינדרוס תפס את המקום, אנחנו לא נתחרה בו.

ישראל כץ: אז עוד היו כוחות יותר מצומצמים.

ישראל כץ: החלטת לקחת את הנושא הבריאות בפריפריה.

ישראל כץ: היתה לי הזכות לחבר גם בהנחות במס בזמנו וגם עכשיו וגם התשתיות שהן מכשיר אדיר לצמצום אדיר עם הפריפריה.

ישראל כץ: לחבר את הפריפריה למרכז באמצעות כבישים, רכבות.

ישראל כץ: אגב, אני חייב לומר, אגב ויכוחים עם מומחים, היה לי מדד אחד.

ישראל כץ: אם הפקידות באוצר תומכת אני מבטל את הפרויקט.

ישראל כץ: זה היה אז, היום אני כבר שר אוצר.

ישראל כץ: אז בדרך-כלל התנגדו.

ישראל כץ: אגב, האמינו בהתנגדות הזאת ונימקו אותה כלכלית.

ישראל כץ: אמרו שלא משתלם שתהיה רכבת לכרמיאל.

ישראל כץ: זה לא אתם, אתם כבר משהו אחר.

ישראל כץ: לא משתלם רכבת לבית שאן, לשדרות ולנתיבות כי לא ייסעו.

ישראל כץ: יש פרשן שעד היום מפרשן.

ישראל כץ: יש תחנה בדימונה שבנו לפני זמני שהיא 3 קילומטר מהעיר.

ישראל כץ: יותר קל לקחת ספיישל מדימונה לבאר-שבע מאשר להגיע לתחנה.

ישראל כץ: הוא כתב שכל הרכבות יהיו כמו התחנה בדימונה, שגם אותה הנחיתי לקרב לתוך העיר.

ישראל כץ: הייתי בעיריית בית שאן באחד הביקורים הראשונים ונפגשתי עם פקידות התחבורה באותו זמן.

ישראל כץ: הם באמת האמינו ואמרו שזה לא כלכלי.

ישראל כץ: הם אמרו שזה לא כלכלי, אין מספיק רכבים, אי-אפשר לעשות כביש.

ישראל כץ: אמרתי, שכל המטרה היא לשנות את המציאות הזאת.

ישראל כץ: אני חושב שנעשה כאן דבר יחד עם ראש הממשלה והממשלה.

ישראל כץ: הבאנו תוכניות ושינינו את המפה.

ישראל כץ: לגבי הנושא של הרפואה, עם כל מה שמדינת ישראל עשתה ויש בית ספר לרפואה בצפת, יש פערים.

ישראל כץ: ישבתי גם עם אנשינו, מירב ואחרים לפני שבאתי ואני מכיר את זה.

ישראל כץ: עובדתית יש פערים.

ישראל כץ: יש פערים בציוד, פערים ברופאים, פערים במתמחים, פערים במרכזי שיקום ובהרבה מאוד דברים.

ישראל כץ: אני אומר, שעה וחצי צפונה ושעה דרומה ולצערי מהרבה בחינות – אני לא אומר עולם אחר כי כולנו יחד, אבל רמות שונות לחלוטין של אפשרות.

ישראל כץ: ומה יותר חשוב מתחום הבריאות?

ישראל כץ: החינוך בא אחרי זה אבל הבריאות זה דבר הכי חשוב.

ישראל כץ: לכן אני חושב שאתה עושה כאן דבר שהוא שגם מבחינה ערכית וגם מבחינה מעשית הוא חשוב.

ישראל כץ: לא חיכינו להקמת הוועדה ואתה פנית בלא מעט דברים.

ישראל כץ: יש כאן דברים שרשמתי, למשל, כל נושא מרכז השיקום בפורייה.

ישראל כץ: אגב, בפורייה עומדת להיות תחנת הרכבת של טבריה אז היא גם תפתור חלק מהדברים.

ישראל כץ: על כל מקרה, הוחלט להקצות 150 מיליון.

ישראל כץ: בינתיים זה התייקר.

ישראל כץ: מזל שיש סעיף שאומר 55 מיליון לאוצר, 55 מיליון בריאות, 40 מיליון תרומות בית החולים.

ישראל כץ: מזל שהוכנס סעיף ב-2019 שאומר שכל חריגה תמומן על-ידי משרד הבריאות אז פתרנו את הבעיה.

יואב קיש: חכה לסעיפים כשאני אדבר.

ישראל כץ: היום האומדן הוא 300 מיליון.

אופיר כץ: המטרה היא שכולנו נשב ביחד ונראה איך אנחנו משיגים את המטרה.

ישראל כץ: נלווה את משרד הבריאות עם השיק.

ישראל כץ: כולנו נעשה מאמצים ביחד כי המטרה היא מאוד חשובה.

ישראל כץ: אגב, בנושא ה-MRI יש הקצאה ל-50 ובינתיים רכשו רק 45.

ישראל כץ: נעשה שה-5 הנוספים ילכו לעפולה ולטבריה ולשאר המקומות.

אופיר כץ: בצפון ובדרום יש חסר.

ישראל כץ: בדקתי את הדברים האלה.

ישראל כץ: אנחנו, יחד עם ראש הממשלה ושר הבריאות נפעל להשלים את התקציבים במאמצים משותפים.

ישראל כץ: הוועדה שלך בוודאי תהיה משמעותית בליווי הנושאים האלה.

ישראל כץ: זאת גם מטרה ערכית וגם מטרה ראויה ומעשית.

ישראל כץ: בנושא המתמחים יש מענקים למתמחים וכל פעם שיש תקציב גפני אומר שלא מעביר את התקציב אם לא מממנים את המתמחים.

ישראל כץ: מאחר והוא כאן הרבה שנים אז כל שנה היה מימון.

ישראל כץ: עכשיו גם נבדוק מה קורה.

אופיר כץ: המתמחים זה גפני מתעקש, אני מתעקש על מרכז השיקום.

ישראל כץ: כן.

משה גפני: אנחנו ביחד.

ישראל כץ: מאחר ושלוש שנים קודמות לא בא תקציב ומה שבא לכאן היה אישור תקציב המשכי - - -

משה גפני: אני הבאתי את האופוזיציה שיצביעו.

ישראל כץ: לא משנה אופוזיציה או ממשלה.

יולי יואל אדלשטיין: הייתי שם לפני שבועיים שלושה.

ישראל כץ: שלום שר הבריאות.

ישראל כץ: עדכנתי לגבי מרכז השיקום שהוחלט להקים בפורייה ב-150 מיליון.

ישראל כץ: עכשיו אמנם זה 300 מיליון.

ישראל כץ: אמרתי שמזל שהוכנס סעיף שכל התייקרות היא על חשבון משרד הבריאות.

ישראל כץ: פתרנו את הבעיה.

יולי יואל אדלשטיין: הייתי שם לפני שבועיים-שלושה.

ישראל כץ: ניתנו מענקים למתמחים.

ישראל כץ: קודם כל, אנחנו הולכים להביא תקציב.

ישראל כץ: הבאנו את התקציב ההמשכי 411 מיליון.

ישראל כץ: זה תואם תקציב 2020 אבל צריך את הגיבוי הפורמלי.

ישראל כץ: עוד מיליארד ואת האישור הפורמלי.

ישראל כץ: יש תקציב 2021 ואנחנו עובדים עליו בשיא העוצמה.

ישראל כץ: אני קיימתי לפחות 30 ישיבות בנושא הזה.

ישראל כץ: תארו לעצמכם כמה עבודה אחרת מתבצעת.

ישראל כץ: גם נגבש את התקציב כי הוא לא יכול להיות תקציב עם גזרות.

ישראל כץ: לכן גם טוב שחיכינו.

ישראל כץ: אף אחד לא יכול היה להעביר תקציב באוגוסט מבלי לדעת אם הקורונה היא בתוך 2021.

ישראל כץ: היום אנחנו יודעים שהיא בתוך 2021, לפחות במחצית השנה הראשונה.

ישראל כץ: נקווה שהקדמת החיסונים תקצר במידה מסוימת.

ישראל כץ: אנחנו מביאים תקציב מותאם.

ישראל כץ: כמובן תקרת הגבלת ההוצאה היא 426 מיליארד.

ישראל כץ: אנחנו לא מתכוונים לחרוג מזה.

ישראל כץ: היום דיברתי עם חברת הדירוג פיץ', אחרי שהם דיברו גם עם אחרים.

ישראל כץ: זאת חברת הדירוג השלישית.

ישראל כץ: השתיים הראשונות השאירו לנו את הדירוג החיובי מאוד וגם את החזית היציבה קדימה.

ישראל כץ: גם קרן המטבע הבינלאומית שיבחה את כלכלת ישראל.

ישראל כץ: אנחנו מכינים תקציב ובונים קיר גבוה בין התקציב לבין הוצאות הקורונה.

ישראל כץ: זה דבר מאוד חשוב בהתנהלות.

ישראל כץ: אפילו שהיינו צריכים לאשר כספים לעוטף עזה ולעכו ולכל הדברים שאתם מביאים לנו, זה 150 מיליארד.

ישראל כץ: גם את זה עשינו על-ידי תקצוב.

ישראל כץ: לכן אנחנו נביא תקציב, נביא חוקי הסדרים, עשרות חוקי הסדרים כדי שאתם תוכלו להוביל אותם.

ישראל כץ: יחד עם זה נשים את הדגש על הדברים האלה.

ישראל כץ: אני מודה לך עוד פעם ומאחל לך הצלחה רבה.

אופיר כץ: תודה לך על הדברים ועל זה שהגעת, תודה.

אופיר כץ: שר הבריאות יולי אדלשטיין, תודה רבה, אני מאוד שמח שהגעת.

יולי יואל אדלשטיין: תודה לאופיר כץ.

יולי יואל אדלשטיין: תודה ליושב-ראש הוועדה המיתולוגי שמארח אותנו כאן, השר, סגן השר שלי, חברי וחברות הכנסת.

יולי יואל אדלשטיין: זה לא מפתיע אותי שאני מוצא את עצמי באירוע הזה כי בעצם מהיום שנבחרת לכנסת ביקשת שנשב ונדבר על הדברים האלה.

אופיר כץ: ישבנו.

יולי יואל אדלשטיין: ישבנו, ודאי.

יולי יואל אדלשטיין: לכן אני לא מופתע בכלל שאנחנו נמצאים כאן.

יולי יואל אדלשטיין: הנושא הזה בוער בך ובצדק.

יולי יואל אדלשטיין: מה לעשות, בהרבה מאוד מובנים באמת קירבנו את הפריפריה למרכז.

יולי יואל אדלשטיין: אם אתה מחשב רק את הזמן שלוקח לך להגיע מנקודה א' לנקודה ב', אז הדברים בהחלט השתפרו.

יולי יואל אדלשטיין: אבל אם אתה מסתכל על הפערים קצת יותר לעומק, אז אנחנו ממש בתחילתה של העלייה להגיע לפסגה.

יולי יואל אדלשטיין: בימים הראשונים במשרד הציגו לי שקף מאוד מסודר, כמה זמן אדם ממתין בתור לרופא מומחה בהתאם לאזור מגוריו.

יולי יואל אדלשטיין: אנחנו בשידור אז אני אפילו מתבייש להביא לכם את המספרים המדויקים מה הפערים העצומים בין ההמתנה לאורתופד או לאף אוזן גרון, שלא לדבר על מקצועות יותר ייחודיים.

יולי יואל אדלשטיין: בחלק מהמקרים זה פשוט מאבד כל משמעות.

יולי יואל אדלשטיין: אנחנו מדברים על מחלה, כן או לא לעשות ניתוח.

יולי יואל אדלשטיין: הדברים האלה או שנעשים בזמן או שלא שהם לא נעשים.

יולי יואל אדלשטיין: אנחנו מנסים מאוד לצמצם את זה.

יולי יואל אדלשטיין: אני תמיד אומר, שמצד אחד, פעם במאה שנה יש לנו צרה בסדר גודל של קורונה.

יולי יואל אדלשטיין: זה נורא.

יולי יואל אדלשטיין: אפשר להתחיל רק לבכות ולומר למה דווקא בחלקנו נפל לטפל בנושא הזה?

יולי יואל אדלשטיין: אבל מצד שני, זאת גם הזדמנות.

יולי יואל אדלשטיין: אני חושב שצריך גם לומר ביושר, שאלמלא קורונה לא היינו מצליחים להביא את התקנים של רופאים ורופאות, אחים ואחיות, עובדים פארא-רפואיים עם דגש על בתי החולים בפריפריה ובוודאי בכל הארץ.

יולי יואל אדלשטיין: ישבנו גם עם שר האוצר בכמה ישיבות בנושא הזה.

יולי יואל אדלשטיין: החלטנו שאנחנו את כל הכוחות הרפואיים זה הזמן לגייס ולהכניס לבתי החולים.

יולי יואל אדלשטיין: אחיות ואחים גם קצת לקופות החולים.

יולי יואל אדלשטיין: אתם יודעים מה הכי נורא?

יולי יואל אדלשטיין: מצד אחד אני גאה, אנחנו ביצענו את התכנית.

יולי יואל אדלשטיין: מכיוון שאני לא מאתמול במערכת, עכשיו לכל בית חולים שאני מגיע אני לא שואל כמה תקנים הם קיבלו.

יולי יואל אדלשטיין: בחלק מהמקומות אני שואל אם אני יכול לראות את האנשים.

יולי יואל אדלשטיין: לראות את הרופא או האחות שנקלטו.

יולי יואל אדלשטיין: אני רוצה לדעת, לא רק מה שכתוב לי.

יולי יואל אדלשטיין: אני מאוד גאה, ישראל, שהאנשים נמצאים כבר, עובדים במשמרות, נוגעים בחולה.

ישראל כץ: לא קרה דבר בהיקף כזה כבר 50 שנה.

יולי יואל אדלשטיין: כן, בהחלט.

יולי יואל אדלשטיין: כמו שאמרתי, תוספת של פעם בעשרות שנים לכן אני אומר שזאת גם הזדמנות.

יולי יואל אדלשטיין: אבל למה אני אומר שזה נורא?

יולי יואל אדלשטיין: מה שני המשפטים ברצף שאומרים מנהלי בתי החולים?

יולי יואל אדלשטיין: מצד אחד, תודה רבה לך אדוני השר, באמת הבאתם בשורה חשובה מאוד לבית החולים שלנו.

יולי יואל אדלשטיין: המשפט הבא, ועכשיו חסרים לי עוד 3 רופאים בפנימית ושני רופאים במחלקה אחרת.

יולי יואל אדלשטיין: זה אמיתי, זה לא שהוא ממציא.

יולי יואל אדלשטיין: נושא נוסף שגם אתה, אופיר, שדיברת איתי עליו לא זה הנושא של מחשוב רפואי לבתי החולים.

יולי יואל אדלשטיין: התורים ממש לא אותו דבר.

יולי יואל אדלשטיין: על מנת לעשות CT או MRI בימים אלה, זה צריך להיות אוטומטי כמו פגישה עם רופא משפחה.

יולי יואל אדלשטיין: הוצאנו מסמך מאוד מסודר שאותו העברנו.

יולי יואל אדלשטיין: אני מקווה שגם משרד האוצר יעבור על זה בימים הקרובים ויאשר.

יולי יואל אדלשטיין: לא מדובר פה בהעברת תקציב.

יולי יואל אדלשטיין: אמנם קיימת התיאוריה הידועה שההיצע במערכת הבריאות גורמת ליתר ביקוש, אני לא חושב שלגבי הפריפריה במדינת ישאל התיאוריה הזאת עדיין תקפה.

יולי יואל אדלשטיין: אנחנו לא מספקים את הצרכים הבסיסיים.

יולי יואל אדלשטיין: אנחנו עוד לא נותנים לחם וחלק על-מנת שנפחד שיתחילו לבקש עוגות.

אופיר כץ: היא גם לא רלוונטית.

אופיר כץ: אם במקום אחד יש פי שניים ממקום אחר אז זה אומר - - -

יולי יואל אדלשטיין: בדיוק.

יולי יואל אדלשטיין: לכן, כמו שאמרתי, אנחנו הכנו רשימה מסודרת.

יולי יואל אדלשטיין: מדובר במכשירי CT ומכשירי MRI, תאי לחץ.

יולי יואל אדלשטיין: בתי חולים מאוד זקוקים לזה ומבקשים את זה.

יולי יואל אדלשטיין: אני מכיר בתי חולים שעובדים עם מכשיר אחד שהוא כבר הרבה שנים במערכת.

יולי יואל אדלשטיין: הוא מתקלקל מפעם לפעם ואז צריך לשלוח חולים למקום אחר.

יולי יואל אדלשטיין: אני מקווה מאוד שבימים הקרובים נוכל לבוא אליך לוועדת המשנה עם בשורה בנושא הזה ונראה באמת הדברים יתבצעו.

יולי יואל אדלשטיין: אני לא רוצה להאריך.

יולי יואל אדלשטיין: יש עוד אלף ואחד דברים לעשות.

יולי יואל אדלשטיין: מטבע הדברים, גם בגלל הקורונה, התחלתי לדבר ישר עם בתי חולים.

יולי יואל אדלשטיין: אבל יש גם טיפול בקהילה, קופות חולים.

יולי יואל אדלשטיין: כשדיברתי על תורים בדרך-כלל זה קופות חולים.

יולי יואל אדלשטיין: גם שם צריך לסגור הרבה פערים.

יולי יואל אדלשטיין: שמחתי לשמוע על תקציב.

יולי יואל אדלשטיין: התקציב בא עם חוק ההסדרים ושם אנחנו משנים אחרי שנים את השיטה.

יולי יואל אדלשטיין: לא כל הפערים סגורים בינינו מבחינת הגישה.

יולי יואל אדלשטיין: כך או כך, גם בדיונים הפנימיים אצלנו מודים שיש שינויים חיוביים.

יולי יואל אדלשטיין: צריך עוד לעבוד על כמה פרטים ואנחנו באמת נביא בשורה גם לטיפול בקהילה.

יולי יואל אדלשטיין: אם וכאשר נצליח להתגבר על נזקי הקורונה אז יש עוד תוכניות רבות שלא קשורות לבתי חולים ולקופות חולים אלא דווקא לרשויות, כמו "אפשרי בריא" ודברים כאלה, בהחלט עם דגש על הפריפריה, על אזורים מרוחקים, על חברות שונות במדינת ישראל.

יולי יואל אדלשטיין: אפשר ליישם את התוכניות האלה על-מנת שנראה גם רפואה מונעת ולא רק את הקצה עם אדם שכבר מגיע לטיפול אצל רופא או חס ושלום לבית חולים.

יולי יואל אדלשטיין: לסיכום, יישר כוח לך על היוזמה.

יולי יואל אדלשטיין: תודה גם לחבר כנסת משה גפני שמאפשר הקמת ועדת משנה כזאת.

יולי יואל אדלשטיין: זה לא תמיד מובן מאליו.

יולי יואל אדלשטיין: מבחינתנו בשמחה נשתף פעולה.

יולי יואל אדלשטיין: כל מה שנוכל לעשות במשרד הבריאות אנחנו נעשה.

אופיר כץ: תודה רבה אדוני השר.

אופיר כץ: סגן שר הבריאות יואב קיש.

יואב קיש: תודה, אני אהיה קצר.

יואב קיש: מכובדיי, יושב-ראש הוועדה גפני, חבר הכנסת אופיר כץ, השרים, השר שלי יולי אדלשטיין, שר האוצר ישראל כץ, חברי וחברות הכנסת הנכבדים.

יואב קיש: אני רוצה דווקא לדבר על אופיר.

יואב קיש: אחד הדברים שהוא עשה עוד לפני שהיה חבר כנסת היה להיות מעורב בפרויקט פורייה ועזר להביא את התרומות והיה שותף פעיל.

יואב קיש: עכשיו, בעצם, אנחנו בהמהלך שאתה עושה כאן בהקמת ועדת המשנה.

יואב קיש: שוב זה המקום לומר תודה לך, הרב גפני, שתומך ומוביל איתו יחד את העניין.

יואב קיש: כבר אז הוא היה שותף פעיל.

יואב קיש: הוא הגיע מעפולה ומבין את המשמעויות.

יואב קיש: ראה את זה כמשימה ממוקדת שהוא לוקח על עצמו.

יואב קיש: אני חושב שבחרת משימה מהחשובות.

יואב קיש: כן, בוודאי מהחשובות למדינת ישראל.

יואב קיש: המשימה שדווקא היום בעולם של קורונה, שבהם האתגרים מאוד גדולים, צריך להמשיך ולהתמקד בעניין הזה.

יואב קיש: אני יכול לומר לך שהשר בהובלת המנכ"ל במשרד עושים עבודה מאוד מקיפה, כולל מכשירי CT, שכל הדברים יגיעו בצורה מסודרת.

יואב קיש: אני חושב שהשר שם על זה דגש ואתם תראו את זה.

יואב קיש: אנחנו הולכים פה למהלך שיחד עם האוצר והוועדה הזאת יכול להביא בשורה אמיתית.

אופיר כץ: זה רעיון מעולה.

יואב קיש: אני מקווה שיהיה לנו מספיק זמן לפני שהממשלה תתפרק להספיק ולעשות את הדברים.

יואב קיש: בשביל זה צריך לשנס מותניים ואולי בכל זאת נראה תקציב וגם נוכל לראות יציבות במדינה.

יואב קיש: זאת שאלה גדולה.

יואב קיש: לכן אני כן חושב שיש חשיבות לזמן.

יואב קיש: צריך לנצל את הזמן.

יואב קיש: גם גפני הוא כמעט ליכוד, אפשר לספור אותו כליכוד.

משה גפני: לא, לא.

יואב קיש: אבל יש פה כוח ליכודי מאוד חזק יחד עם השותפים שלנו בקואליציה.

משה גפני: יהדות התורה.

יואב קיש: אני לפעמים מוכן להיות יהדות התורה, זה בסדר.

יואב קיש: אין פה פערים גדולים.

יואב קיש: צריך לנצל את האחדות הזאת ואת הכוח הזה לטובת עם ישראל ותושבי ישראל.

יואב קיש: אני רוצה לברך אותך, אופיר, יש לך הזדמנות גדולה עם האנשים הנכונים במקומות הנכונים.

יואב קיש: יש לך את כל הגיבוי מכל מי שרלוונטי לעניין ואני מאחל לך בהצלחה.

אופיר כץ: תודה רבה.

אופיר כץ: אני רק אעיר, לגבי הוועדה הזאת והנושאים שקשורים אליה, זה לא רק הקואליציה, זה גם האופוזיציה.

אופיר כץ: יש פה חברים וכל נושא שאנחנו מעלים זה כולם יחד.

אופיר כץ: מכל סיעות הבית נרתמים למען נושא הזה.

יואב קיש: עוד יותר טוב, אני שמח לשמוע.

אופיר כץ: חברת הכנסת קטי שטרית.

קטי קטרין שטרית: תודה רבה אופיר היקר.

קטי קטרין שטרית: בהצלחה.

קטי קטרין שטרית: אין לי צל ספק שאתה תצליח.

קטי קטרין שטרית: אדם מקצועי, ענייני, רגיש, עושה את הדברים כמו שצריך.

קטי קטרין שטרית: נושא הבריאות הוא נושא חשוב ובעיקר גם בפריפריה ששם יש את כל החוסרים.

קטי קטרין שטרית: זה מתקשר לי יפה את ההודעה שהיום יצאה משר האוצר ומיושב-ראש ועדת העבודה והרווחה בנושא שדנו בו פה.

קטי קטרין שטרית: הרב גפני, העליתי את הנושא של משרתי השירות האזרחי והשירות הלאומי, שלצערנו הרב הם לא היו זכאים למענק החל"ת.

קטי קטרין שטרית: פה זה התחיל וזה המשיך לוועדת העבודה והרווחה.

קטי קטרין שטרית: זה מראה רק שיש נחישות והתמדה ומקצועיות, אז תמיד הדברים האלה בסופו של דבר מצליחים.

קטי קטרין שטרית: זה באמת מה שקורה.

קטי קטרין שטרית: תודה רבה לכל מי שעסק בזה.

קטי קטרין שטרית: לכן אני חושבת, אופיר היקר, שחשוב שאתה מעלה את כל הנושאים שקשורים לבריאות.

קטי קטרין שטרית: לדוגמה, אני מחר משיקה פעם שנייה את השדולה לבריאות הנפש ולמניעת האובדות.

קטי קטרין שטרית: אשריך שאתה יכול להביא את השרים, אצלי הם לא הגיעו אבל זה בסדר, יש לנו את סגן שר הבריאות שהגיע ובירך.

קטי קטרין שטרית: כל הכבוד.

קטי קטרין שטרית: נושא הבריאות הוא נושא חשוב מאוד.

קטי קטרין שטרית: כמובן תכניס גם את נושא בריאות הנפש כי אני טוענת שאחרי המגפה תגיע מגפה שתגרום לכך שאנחנו נצפה למספרים אסטרונומיים של אנשים עם בעיות נפש מאוד קשות כתוצאה מהמגפה, כתוצאה מהמצב הכלכלי והסגרים.

קטי קטרין שטרית: אשריך, תמשיך ותעסוק בדברים הנהדרים כפי שאתה יודע לעשות ובהצלחה.

אופיר כץ: תודה רבה.

אופיר כץ: חברת הכנסת אימן חטיב יאסין.

אימאן ח'טיב יאסין: צהרים טובים לכולם, כבוד היו"ר, כבוד היו"ר של ועדת משנה, השרים, חברות וחברים.

אימאן ח'טיב יאסין: אני רוצה לברך על הקמת הוועדה הזאת.

אימאן ח'טיב יאסין: אני חושבת שיש צורך מאוד גדול בצפון בכל הנושאים אבל הנושא של הבריאות הוא נושא זועק.

אימאן ח'טיב יאסין: רק בשבוע שעבר היינו עדים למותה של בחורה צעירה באחד מבתי החולים בצפון בגלל שהיה חסר ציוד שהיא היתה צריכה כדי לחבר אותה ולהנשים אותה.

אימאן ח'טיב יאסין: נכון, אנחנו אנשים מאמינים אבל בכל זאת צריך לעשות את כל הדברים.

אימאן ח'טיב יאסין: מכיוון שבצפון יש רוב גדול של ערבים ויש מחסור מאוד גדול והמתנה מאוד גדולה בתורים, אם זה בניתוחים ואם זה בבדיקות, אני כולי תקווה מהמקום הזה באמת יצאו פתרונות מהירים ויעילים לכלל התושבים.

אופיר כץ: חבר הכנסת ניר ברקת, בבקשה.

ניר ברקת: אני רוצה לברך אותך אופיר.

ניר ברקת: אתה בחור רציני, חרוץ ואכפתניק.

ניר ברקת: אני רוצה לברך את כבוד השר גפני שאישר הקמת ועדה.

ניר ברקת: אני רוצה להזכיר לכולנו שהנושא של דיפרנציאליות בתחום הבריאות הוא נגזרת של אתגר הרבה יותר גדול וזה התייחסות לפריפריה כמכלול.

ניר ברקת: אנחנו צריכים לשים את הפריפריה על ראש מעייננו.

ניר ברקת: זה אומר תקצוב דיפרנציאלי של השלטון המקומי, תיעדוף תשתיות.

ניר ברקת: כל משרד ממשלתי שבא לאשר תקציב לשנה הבאה, צריך להראות דיפרנציאציה במרכז לפריפריה.

ניר ברקת: באופן קטגורי, אנחנו צריכים להסתכל על כל הסעיפים ולדעת איך לקדם את הפריפריה כמקור לביקושים גדולים יותר, שכן, בעוד 30 שנה, כשהמדינה תהיה בת 100, יגורו במדינה עוד 8 מיליון נפש.

ניר ברקת: אנחנו צריכים לראות איפה הם יגורו.

ניר ברקת: היום המרכז מושך חזק מאוד ביקושים ואם אנחנו לא נייצר ביקושים בפריפריה, הפער בין המרכז לפריפריה יגדל.

ניר ברקת: הדוגמה לכך היא להתעסק בנושאים ספציפיים כמו בריאות.

ניר ברקת: הרב גפני, אני חושב שחכם וחשוב שאנחנו עושים משהו ממוקדם על נושא דיפרנציאלי בתחום רפואה לפריפריה.

ניר ברקת: אני מציע לשקול להרחיב את הרעיון כל תקצוב דיפרנציאלי כמכלול בכל נושא ועניין.

ניר ברקת: אכן היום, כשמסתכלים על תעסוקה, על תשתיות, קהילה ותקצוב דיפרנציאלי, אלה נושאים שעוזרים לנו ליצור ביקושים.

ניר ברקת: שני תחומים מאיטים אותנו וגורמים להיעדר ביקושים בצפון ובדרום בפריפריה.

ניר ברקת: הנושא הראשון זה רמת שירותי הבריאות שהוועדה דנה בו.

ניר ברקת: הנושא השני שאני רוצה להזכיר לכולם הוא פשע גם בצפון וגם בדרום.

ניר ברקת: לכן אנחנו צריכים ביד אחת, לראות איך אנחנו מייצרים ביקושים וביד השנייה, מונעים אי יצירת ביקושים באמצעות צמצום פערים בתחום הבריאות.

ניר ברקת: חד משמעי גם הנושא של ביטחון פנים.

ניר ברקת: אני רוצה לברך על הוועדה, אני מתכוון להיות שם ולראות איך אפשר לעזור.

ניר ברקת: ככל שגם השרים וגם ראש הממשלה יוכלו להתייחס לנושא ייטב.

אופיר כץ: אדוני ראש הממשלה, אני מודה לך.

אופיר כץ: הצלחת למצוא זמן בימים עמוסים ומורכבים אלו.

אופיר כץ: היום בבוקר גם פורסם עד כמה הם עמוסים ומאתגרים.

אופיר כץ: יושב-ראש הכנסת, תודה.

אופיר כץ: שר האוצר, שר הבריאות, סגן שר הבריאות.

אופיר כץ: ההגעה שלכם באמת מראה את חשיבות הנושא בעיניכם וזה דבר מבורך.

אופיר כץ: יושב-ראש ועדת הכספים, חברי גפני, שוב תודה רבה לך על האישור להקמת הוועדה ועל התמיכה לאורך כל הדרך, תודה רבה.

אופיר כץ: מרגע שהחלטתי להתמודד לכנסת הנושא שחרטתי על דגלי זה צמצום הפערים במתן שירותי הרפואה בין הפריפריה למרכז.

אופיר כץ: סיירתי ואני עדיין מסייר בכל בתי החולים בפריפריה.

אופיר כץ: אני שומע את מנהלי בתי החולים, את הצוותים, את האחיות.

אופיר כץ: אני לומד על הבעיות והפערים וכמובן מהאזרחים היקרים שלנו שהם מציפים לנו את הבעיות שבשטח.

אופיר כץ: הממשלה בעשור האחרון בראשות ראש הממשלה הביאה הישגים רבים בתחום הבריאות, הגדלת כמות המיטות, חדרי מיון קדמיים בפריפריה, הוספת תקנים.

אופיר כץ: אבל לצערי יש עדיין כמה פערים בתחום הבריאות.

אופיר כץ: הצפון והדרום במרבית הפרמטרים הרפואיים סוגרים את הרשימה.

אופיר כץ: אני אתן דוגמה.

אופיר כץ: פורסם בשבועיים האחרונים מרכז של הכנסת שאני ביקשתי לגבי פריסת מכשירי MRI במדינה.

אופיר כץ: בשורה התחתונה, בתל-אביב למיליון נפש יש פי 2 מכשירי MRI.

אופיר כץ: נתון נוסף הוא, שתושבי הדרום נאלצים לנסוע למרכז בשביל לבצע את הבדיקות כי אם הם יחכו באזור שלהם אז הם יחכו יותר זמן.

אופיר כץ: שמחנו לשמוע פה גם את השרים שהולכים להשקיע ויש תכנית במשרד הבריאות לגבי פריסה נוספת ומחודשת על-מנת לחזק את הפריפריה במכשירים וזה דבר מבורך.

אופיר כץ: אלה הם הפערים שמחובתנו לצמצם וניתן לצמצמם.

אופיר כץ: אני אתן דוגמה נוספת.

אופיר כץ: במהלך אחד הסיורים שלי בבית החולים פורייה, אמר לי מנהל בית החולים שבכל אזור הצפון המזרחי אין מרכז לצנתור מוח.

אופיר כץ: כולנו מבינים מה המשמעות של מרכז לצנתור מוח קרוב.

אופיר כץ: ככל שמטפלים במטופל מהר יותר לאחר שהוא עובר אירוע מוחי, כך הנזק קטן יותר.

אופיר כץ: הקרוב ביותר היה רמב"ם ונהריה ולתושבי בית שאן, טבריה ועפולה זה פחות שירות מטיב.

אופיר כץ: באמת לקחתי את המידע הזה.

אופיר כץ: בזמנו היה שר הבריאות יעקב ליצמן.

אופיר כץ: נכנסתי אליו ואמרתי לו שאני לא יוצא עד שפורייה מקבלים רישיון.

אופיר כץ: ן.

אופיר כץ: באמת תוך שבוע בית החולים קיבל את הרישיון והיום אנחנו כבר במקום שהם יצאו למכרז ובחודשים קרובים יהיה לנו מרכז ראשון בצפון לצנתור מוח.

יולי יואל אדלשטיין: המעורבות שלך עלתה לי 5 מיליון שקלים בביקור שלי בפורייה.

יולי יואל אדלשטיין: יש להם רישיון אבל אין תקציב, אז אישרתי להם 5 מיליון שקלים.

אופיר כץ: זאת רק ההתחלה.

בנימין נתניהו: אין ביקורים חינם.

אופיר כץ: אני בקשר עם השרים ונפגשתי איתם לא מעט, גם עם שר האוצר, עם שר הבריאות עם סגן שר הבריאות.

אופיר כץ: אנחנו כל הזמן בקשר ויש נכונות מצידם לעזור, לסייע ולצמצם.

אופיר כץ: תפקידי הוא לשים כל הזמן את הזרקור על הפערים הללו.

אופיר כץ: אני מברך על הקמת הוועדה.

אופיר כץ: אני אביא כל פעם לשולחנה את הפערים, את המספרים ואת נציגי הממשלה בכדי להביא לשינוי.

אופיר כץ: אנחנו מוכרחים לדאוג שתושב פריפריה יקבל את אותן זכויות ואותם שירותים כמו אזרחי תל-אביב.

אופיר כץ: תודה רבה, בבקשה אדוני ראש הממשלה.

בנימין נתניהו: תודה רבה, אופיר.

בנימין נתניהו: אני מודה לך.

בנימין נתניהו: אני מודה ליו"ר הועדה, לידידי חבר הכנסת גפני, ליושב-ראש הכנסת, לשרים שנמצאים כאן ולחברות וחברי הכנסת.

בנימין נתניהו: אני רוצה להגיד מילה מקדימה לעניין הפריפריה.

בנימין נתניהו: אני בעד ביטולה, אני פועל לביטולה, אני מאמין בביטולה.

בנימין נתניהו: אולי המקום היחיד שתיוותר פריפריה גיאוגרפית ממשית זה המקום שהייתי בו אתמול, קו שדה בוקר ודרומה.

בנימין נתניהו: יש מרחקים מסוימים אבל אין הצדקה במדינה קטנה כמו שלנו - - -

אחמד טיבי: חשבתי שסעודיה זה פריפריה.

ישראל כץ: זה כבר לא.

בנימין נתניהו: אין הצדקה במדינה קטנה כמו שלנו שיהיה מושג כזה בכלל.

בנימין נתניהו: אני חייב להגיד לכם שזה בוער בי מגיל צעיר.

בנימין נתניהו: אולי חלק מכם שמעתם את זה אבל חלק בוודאי גם לא.

בנימין נתניהו: אני הייתי ביחידה שהיתה במרכז הארץ והיינו צריכים לעלות צפונה ודרומה.

בנימין נתניהו: דרומה זה התעלה.

בנימין נתניהו: פחות או יותר, כביש סביר עד צומת מסמיע ואחר-כך בדרכים לא דרכים.

בנימין נתניהו: לקח לנו שעות לחצות את המרחקים הקטנים האלה.

בנימין נתניהו: שנים רבות ביליתי גם ברמת הגולן בחזית הצפונית, בחרמון.

בנימין נתניהו: כדי להגיע לשם היינו צריכים לנסוע.

בנימין נתניהו: היינו נוסעים בכביש בית ליד וכשהיינו מגיעים לוואדי ערה פשוט נתקעים ונוסעים אחרי המשאית או האוטובוסים התורן ומזדחלים.

בנימין נתניהו: שעות במדינה הקטנטנה הזאת.

בנימין נתניהו: זאת אחת המדינות הקטנות בעולם, אם אתה מדינות קטנות כמו לוקסמבורג או מונקו.

בנימין נתניהו: מה נשאר?

בנימין נתניהו: כמעט ואין מדינה כזאת.

בנימין נתניהו: אני חשבתי שזה אבסורד וזה בער בי תמיד.

בנימין נתניהו: הזיכרון הזה של הקומנדקר.

בנימין נתניהו: היינו שמים מזרונים על הקומנדקר כי זה היה שעות להגיע מצד לצד וחשבתי שזה אבסורד.

בנימין נתניהו: לכן אחד הדברים שרציתי לעשות זה לצמצם ולבטל את הפריפריה, קודם כל במערכת התחבורה.

בנימין נתניהו: השקענו כמה עשות מיליארדי שקלים.

בנימין נתניהו: ישראל, אתה היית שותפי לעניין הזה במשך השנים האחרונות ובאמת שינינו את פני התחבורה.

ישראל כץ: אתה כבר 14 שנים ראש ממשלה, להסתכל על 10 שנים כשנים האחרונות.

בנימין נתניהו: איך הזמן עובר כשנהנים.

בנימין נתניהו: עשינו כאן

בנימין נתניהו: באמת שינוי דרמטי שלא היה קיים במשך 60 שנות המדינה.

בנימין נתניהו: חיברנו את המדינה עם רשת של כבישים, מנהרות, גשרים, מחליפים, רכבות וכדומה.

בנימין נתניהו: זה שינוי אחד.

בנימין נתניהו: זאת אומרת, ביטול הפריפריה מתבטא קודם כל בחיבור תחבורתי.

בנימין נתניהו: הדבר השני, שהוא לא פחות חשוב בעיניי ואת זה צריך להשלים, במיוחד בצד הרכבתי.

בנימין נתניהו: אני חושב שאלה דברים מאוד חשובים שאנחנו רוצים להשלים.

בנימין נתניהו: הדבר השני זה בצד התקשורתי.

בנימין נתניהו: אני מתכוון למערכות תקשורת, קווי תקשורת, סיבים אופטיים, על-מנת של ילד וילדה בכפר דרוזי ובאיזה מושב וביישוב ערבי, יקבלו את אותה נגישות שיש בתל-אביב.

בנימין נתניהו: ברגע שאתה מייצר את שני הכלים הללו, תחבורה ותקשורת, אתה במידה רבה מצמצם בבת אחת את הפריפריה.

בנימין נתניהו: קורה עוד דבר.

בנימין נתניהו: במקום שהפריפריה תתרחב, המרכז מתרחב על הפריפריה.

בנימין נתניהו: פעם אור עקיבא היתה פריפריה.

בנימין נתניהו: פעם יוקנעם היתה פריפריה.

בנימין נתניהו: הבאת את הכביש, העסק הזה נגמר.

בנימין נתניהו: אז האוכלוסיות מגיעות, אז השירותים כבר באים איתה.

בנימין נתניהו: פעם עפולה היתה פריפריה.

בנימין נתניהו: אותו הדבר קורה בדרום.

בנימין נתניהו: תראו את מה שקורה עם קריית-גת.

בנימין נתניהו: באר-שבע היתה פריפריה והיא כבר לא פריפריה.

בנימין נתניהו: גם אשדוד היתה פריפריה, שם יש בית חולים ועכשיו עוד בית חולים בבאר-שבע.

בנימין נתניהו: יש בית חולים שפתחנו בצפת, שאגב, אבי טופל בו, בית חולים זיו.

בנימין נתניהו: בשנות העשרים הוא הגיע לשם כי שבר את רגלו.

בנימין נתניהו: הוא שבר על רגלו במשחק כדורגל ושכב על הארץ ואמר: הו ילדים, ילדים, מה גדול הכאב.

בנימין נתניהו: היה רופא שטיפל בו.

בנימין נתניהו: אני לא מדבר רק על רפואה אבל אנחנו רוצים שהשירותים יהיו נגישים.

בנימין נתניהו: אין סיבה שהיום בעולם המחובר שלנו הן בתחבורה והן תקשורת קווית, שיהיה פער תשתיתי כלשהו בין איזו נקודה במדינה הקטנה הזאת.

בנימין נתניהו: מדינה גדולה זה דבר אחר אבל אנחנו מדינה קטנה ולכן זה החזון.

בנימין נתניהו: החזון הוא לחבר את כולם, לבטל את הפריפריה, קודם כל מבחינת תשתית.

בנימין נתניהו: עכשיו מבחינת שירותים.

בנימין נתניהו: חלק מהשירותים הבריאותיים הללו יינתנו באופן אוטומטי וזה מה שיקרה בשנים הקרובות.

בנימין נתניהו: אם יש לימוד מקוון אז יש גם בריאות מקוונת.

בנימין נתניהו: אתה יכול להוריד חלקים נרחבים מטיפולים, אבחונים ובהנחיות באמצעים טכנולוגיים אבל לא את הכול.

בנימין נתניהו: את הלא הכול, אנחנו חייבים להשקיע עכשיו ולגמור את זה.

בנימין נתניהו: זה אומר השקעה של כסף.

בנימין נתניהו: אני חושב שהוא דבר בסיסי, זכויות יסוד של אזרח באשר הוא.

בנימין נתניהו: הוא לא צריך להיות מקופח כי הוא גר שם.

בנימין נתניהו: הם צריכים להיות מטופלים באשר הם.

בנימין נתניהו: לכן אנחנו נתמוך ואני אתמוך בצעדים הללו.

בנימין נתניהו: אני יודע שאתם מדברים על השלמה של מרכז השיקום בפורייה.

בנימין נתניהו: אמרו לי שחסרים 100 מיליון שקלים.

אופיר כץ: בערך, כן.

בנימין נתניהו: אני אשמח לתמוך בזה.

בנימין נתניהו: אני לא מדבר מהשפה אל החוץ כי אתם יודעים שאנחנו משקיעים סכומי עתק.

בנימין נתניהו: אני יודע שחבריי כאן, שר האוצר ושר הבריאות, מחויבים לזה לא פחות כמוהם.

בנימין נתניהו: זה פשוט דבר נכון לעשות.

בנימין נתניהו: אני חושב שצריך תכנית מאוד סדורה.

בנימין נתניהו: אני חושב שזה התפקיד הראשון שלכם, לעבוד יחד איתנו ועם משרד הבריאות ולהכין תכנית סדורה של סגירת פערים על ציר הזמן עם תקציבים ייעודיים.

בנימין נתניהו: אגב, זה בדיוק מה שעשינו בתחבורה.

בנימין נתניהו: ממש כך, בדיוק מה שעשינו בתחבורה.

בנימין נתניהו: נראה היה שזה יימשך לאט.

בנימין נתניהו: 60 שנה נסענו בקומנדקר אחרי האוטובוס או אחרי המשאית אבל גמרנו.

בנימין נתניהו: תכננו את זה.

בנימין נתניהו: אמרנו קודם זה ואחר כך זה ועשינו.

בנימין נתניהו: אותו דבר אתם צריכים לעשות כאן.

בנימין נתניהו: לעשות תכנית סדורה, להביא את זה בפני הממשלה והכנסת ולעשות את זה צעד אחר צעד עם היגיון שגם לוקח בחשבון שחלק מהשירותים הללו ייתנו באופן קווי.

בנימין נתניהו: חלק מהם לא תהיה בעיה כי יוכלו לנסוע הלוך וחזור.

בנימין נתניהו: אתה צריך לתת עדיפות למה שלא סובל מרחק וזמן, בעיקר מה שלא סובל זמן.

בנימין נתניהו: דיברת על צנתור מוחי, הוא חייב להיות.

בנימין נתניהו: אני חושב שצריך להיות פה תיעדוף ברור.

בנימין נתניהו: לא כל דבר צריך לתת ולא כל דבר צריך להתחייב, אבל צריך לעשות רק את החלוקה השאת והחלוקה הזאת תקבל את התמיכה שלי ושל שרי הממשלה.

בנימין נתניהו: להיפך, תחדדו בדיוק את סדר העדיפויות וקל מאוד לשכנע כשאתם צודקים.

בנימין נתניהו: כאן יש באופן ברור פער שצריך לכסות עליו.

בנימין נתניהו: אני מברך אתכם על העבודה.

בנימין נתניהו: תודה רבה לכם.

אופיר כץ: נבצע את המשימה.

בנימין נתניהו: זאת ועדת הכספים?

בנימין נתניהו: אתה יודע שלא הייתי פה?

משה גפני: לא היית צריך לבוא לוועדת הכספים, הכול אנחנו עושים לך פה מסודר.

בנימין נתניהו: קודם כל, זה נכון, אבל אני באתי לוועדת הכספים כשהייתי שר אוצר.

בנימין נתניהו: אני זוכר פגישה אחת.

משה גפני: זה היה למטה.

בנימין נתניהו: נכון, למטה.

בנימין נתניהו: מה היה הוויכוח?

משה גפני: אתה באת עם הלוח.

בנימין נתניהו: נכון.

בנימין נתניהו: למה באתי עם הלוח?

בנימין נתניהו: כי היתה שאלה - - -

משה גפני: השמן והרזה.

בנימין נתניהו: באמת?

בנימין נתניהו: חוץ מהשמן והרזה היה משהו אחר.

משה גפני: היה הטבות מס.

בנימין נתניהו: לא, היתה הפחתת שיעורי המס.

בנימין נתניהו: אני טענתי ואמרתי שאם אתה בשיעור מס גבוה מאוד כפי שהיינו, 65% מס שולי, אם אתה מוריד את שיעורי המס, אתה תקבל יותר תקבולי מס ולא פחות.

בנימין נתניהו: למה?

בנימין נתניהו: הבאתי עקומה של כלכלן שנקרא לאפר.

בנימין נתניהו: העקומה הזאת מתחילה מהאבחנה הפשוטה, כי כשיש לך אפס מס, כמה מס אתה גובה?

בנימין נתניהו: אפס.

בנימין נתניהו: כשיש לך מאה אחוז מסף כמה מס אתה גובה?

בנימין נתניהו: גם כן אפס.

בנימין נתניהו: אז כשאתה מתחיל להעלות את המס אתה מתחיל לקבל.

בנימין נתניהו: אתה מקבל 5%, 10%, 20%.

בנימין נתניהו: באיזו נקודה זה מתהפך כי כבר לא כדאי לעבוד.

בנימין נתניהו: אז זה יורד ויש פה דבשת.

בנימין נתניהו: אמרתי לחברי הכנסת שאנחנו נמצאים בצד הימני של הדבשת.

בנימין נתניהו: אם אנחנו נוריד את שיעורי המס, אז אתם עולים בתקבולי המס.

בנימין נתניהו: על זה היה ויכוח עצום.

בנימין נתניהו: אני לא יודע אם שכנעתי אבל בסוף עשינו את זה וקיבלנו הרבה יותר.

בנימין נתניהו: הורדנו את שיעורי המס וקיבלנו הרבה יותר תקבולי מס לעזור לפריפריה, לעזור לנכים.

משה גפני: מאז לקחתי את ועדת הכספים.

בנימין נתניהו: מאז אני לא צריך לבוא.

בנימין נתניהו: אני שמח על ההזדמנות שנתתם לי לבוא היום.

בנימין נתניהו: תודה רבה לכם ואשמח אם תזמינו אותי עוד פעם.

משה גפני: תודה רבה.

אופיר כץ: יושב-ראש הכנסת יריב לוין, בבקשה.

יריב לוין: תודה רבה אדוני ראש הממשלה, השר כץ, סגן השר קיש, חברות וחברי הכנסת.

יריב לוין: כמובן יושב-ראש ועדת הכספים, משה גפני שאני רוצה להודות לך על צעד שהוא לא מובן מאליו, שאפשרת את הקמת ועדת המשנה הזאת.

יריב לוין: בהחלט אני חושב שזה צעד חשוב ונכון.

יריב לוין: חברי הטוב, חבר הכנסת אופיר כץ שהבטיח וגם מקיים.

יריב לוין: הבטיח לעסוק בנושא הזה מיומו הראשון בכנסת וכך הוא עושה.

יריב לוין: עכשיו עם ועדת המשנה הזאת יש לך גם כלי הרבה יותר משמעותי והרבה יותר אפקטיבי שיאפשר לך לדחוף את הדברים במהירות גדולה יותר ובעוצמה רבה יותר.

יריב לוין: אני יכול לומר שהנושא הזה של צמצום פערים בין הפריפריה למרכז ובפרט סוגיית הבריאות, הוא נושא שנמצא תדיר על שולחן הכנסת ועולה כאן הרבה מאוד.

יריב לוין: נעשה בכנסת מאמץ אמיתי לקדם אותו.

יריב לוין: אני יכול לומר שבעיניי הוא מצריך טיפול בכמה מישורים.

יריב לוין: דובר כאן הרבה על סוגיית הציוד, מחלקות וכדומה, זה בוודאי נכון.

יריב לוין: אני חושב שיש סוגיה מאוד חשובה והיא היקף הפריסה של השירותים.

יריב לוין: אחת הבעיות שמטבע הדברים דווקא באזורים הפריפריאליים המרחקים יותר גדולים בעוד שצפיפות הפריסה היא דווקא יותר נמוכה מבחינה כמותית.

יריב לוין: אז התוצאה יוצרת מאליה פערים מאוד גדולים.

יריב לוין: מציאות שבה אנשים צריכים לנסוע ולא מעטים מהם בתחבורה ציבורית מרחקים מאוד גדולים כדי לקבל שירותי רפואה בסיסיים.

יריב לוין: זה דבר שצריכים לתקן אותו והוא מצריך מאמץ גדול.

יריב לוין: כלומר, זה לא רק מאמץ של בתי חולים, זה גם הרבה פעמים חדרי מיון קדמיים ודברים מהסוג הזה שנותנים מענה מיידי בתוך הקהילה, בתוך היישוב או באזור קרוב.

יריב לוין: יש נקודה נוספת והיא בעיניי המורכבת ובעיניי היא ולב העניין והיא הסוגייה של כוח האדם.

יריב לוין: בסוף האתגר האמיתי שלנו הוא לדאוג שאיכות כוח האדם שתיתן את שירותי הרפואה בפריפריה לא תיפול מאיכות כוח האדם שקיימת במרכז.

יריב לוין: במרכז, מעבר לנוחות, יש גם מוסדות רפואיים שקיימים כבר הרבה מאוד שנים עם מוניטין ועם כל מה שנלווה לזה.

יריב לוין: היכולת לשכנע את הטובים ביותר לעבור ולעבוד בבתי החולים היותר קטנים והיותר מרוחקים, או במוסדות הרפואיים שנמצאים בפריפריה, זה אתגר אמיתי וגדול.

יריב לוין: אם אתה שואל אותי, אחד המקומות שבהם כן נדרשת התערבות ממשלתית זה שם.

יריב לוין: בלי עידוד ובלי הטבות כאלה ואחרות שישכנעו את האנשים הטובים האלה לתת את השירותים, אפילו אם לא באופן מוחלט רק בפריפריה ואולי רק חלק מזמנם גם שם, אנחנו עלולים למצוא עצמנו במצב שאולי נייצר ציוד ונייצר הרבה דברים אחרים אבל לא נייצר באמת רפואה ברמה הכי גבוהה שאנחנו מסוגלים לתת.

יריב לוין: אני מקווה שמול האתגרים האלה ואחרים שהם באמת עצומים, אתה תצליח.

יריב לוין: אין לי ספק שאתה תצליח בהובלה לך בוועדת המשנה הזאת לייצר הישגים משמעותיים.

יריב לוין: מילה אחרונה.

יריב לוין: אני מוכרח לומר שאולי היתרון הגדול שיש לדבר הזה, שאתה נוגע בדבר שבאמת באמת נוגע לכל אחד ואחד.

יריב לוין: אין מישהו שלא נזקק לשירותי רפואה לכן כל דבר שתעשה כאן, אופיר, הוא דבר שלא רק יירשם לזכותך אלא דבר שאנשים ירגישו אותו בפועל.

יריב לוין: אני מאחל לך יישר כוח גדול בעשייה החשובה הזאת.

יריב לוין: חבריי לוועדה, אני מתנצל.

יריב לוין: נמשיך בשבוע הבא.

יריב לוין: נתחיל בעצם לעבוד.

אחמד טיבי: שאלה קצרה עניינת לראש הממשלה.

בנימין נתניהו: כל שאלה שיש לך בנושא הבריאות אני מפנה מייד לשר הבריאות ולסגן שר הבריאות.

אופיר כץ: יש לנו ישיבות סיעה.

אחמד טיבי: לאחרונה אנחנו יוזמים הכנסת משרדי ממשלה ליישובים הערביים.

אחמד טיבי: למשל, משרד התחבורה, מכונות, משרד הפנים, לשכות.

אחמד טיבי: למה לא יוקם בית חולים ממשלתי ביישוב ערבי באחת הערים הערביות?

אופיר כץ: באמת לא בדקתי את זה.

ישראל כץ: יש שלושה בתי חולים.

אחמד טיבי: זה לא ממשלתי.

אופיר כץ: חבר הכנסת טיבי, אנחנו יכולים לדבר על זה כדיון בוועדה.

יואב קיש: אופיר, אני עניתי על שאילתה כזאת ואני אבוא לוועדה.

אופיר כץ: הישיבה נעולה, נתראה בשבוע הבא.